section_heading: Turingov stroj s višedimenzionalnim ulaznim poljem
paragraph_text: Umjesto jednodimenzionalne trake, koristi se k-dimenzionalno polje ćelija koje je beskonačno u svim smjerovima, pri čemu je k konačni broj. Na temelju stanja i pročitanog znaka, TS odlučuje o promjeni stanja, zapiše novi znak u ćeliju i odlučuje o pomaku glave. Glavu je moguće pomaknuti uzduž svake od k osi u pozitivnom ili negativnom smjeru. Sveukupno je 2k različitih načina pomaka glave. Na početku rada ulazni niz je zapisan uzduž jedne od k osi i glava je postavljena na krajnje lijevi znak ulaznog niza.